OzLabs/hebrew-wiki-articles huggingface dataset:
אמיר ובן

אמיר ובן הוא צמד זמרים-יוצרים, מפיקים מוזיקליים, פזמונאים ומלחינים ישראלים. חברי הצמד הם אמיר שדה ובן מאור.

==היסטוריה==
שדה ומאור החלו את דרכם כצמד לאחר פירוק ההרכב המוזיקלי פרנקלין, בו היו חברים שדה, מאור והזמר אביחי נפתלי. יחד הוציאו את האלבום "דבר איתי חופש".

בשנת 2016 הוציאו את הסינגל הראשון שלהם כצמד, "זמן", כסינגל הראשון מתוך אלבום הבכורה שלהם. בהמשך השנה, הוציאו סינגלים נוספים שהיוו חלק מאלבומם, ביניהם "בר ביפו", "הדבר היחיד" בשיתוף הראפר איזי ו"חיבוק" בשיתוף הזמרת אביגיל קובארי. באותה השנה, הפיקו עבור הראפר אורטגה את אלבומו, "פרק ב'". בשנת 2017 יצא אלבום הבכורה שלהם, "האלבום של אמיר ובן", תחת חסותה של חברת פליי רקורדס.<ref></ref>

בשנת 2018 לקחו חלק בהפקת המיקסטייפ של הראפר אורטגה, "4:48". בשנת 2019 הוציאו את אלבומם השני, "זה מה יש", שכלל, בין היתר, את הסינגל "לופ", שזכה להצלחה רבה ואף נכנס למקום העשירי במצעד הרשמי של גלגלצ.<ref></ref> באותה השנה, הפיקו עבור יסמין מועלם את השיר "ככה עדיף לי" מתוך אלבומה "אריה".<ref></ref>

בשנת 2020 פרסמו בערוץ היוטיוב שלהם סרטון יחד עם חברם להרכב "פרנקלין" אביחי נפתלי, בו הם מבצעים את שירם "דבר איתי חופש" במהלך סגר בעקבות התפרצות נגיף הקורונה בישראל. באותה השנה, הוציאו את השיר "תל אביב זה אני ואת", בו אירחו את ג'יין בורדו. השיר הגיע למקום הרביעי במצעד הרשמי של גלגלצ, ואף למקום ה-33 במצעד הפזמונים העברי השנתי של גלגלצ ו-ynet.

ב-16 בנובמבר 2020 הוציאו הצמד את השיר "מחר מחר", וב-16 בפברואר 2021 את הסינגל "תקופות". ב-26 במאי 2021 הוציאו את הסינגל "ספסלים", בו אירחו את רוני דלומי. ב-31 במאי 2021 הוציאו את האלבום "גנגסטרים על אמת", בו שיתפו פעולה עם זמרים כמו עדי אולמנסקי, רוני דלומי, האחיות כרקוקלי וג'יין בורדו.

במרץ 2024 יצא אמיר שדה לקריירת סולו כשבן מאור מעורב באלבום הסולו שלו העתידי שלו כמעבד ומפיק מוזיקלי. שדה הוציא את הסינגל "מבטא".<ref></ref> ב-22 במאי הוציא שדה את השיר "יום טוב", הסינגל השני מתוך אלבום הבכורה שלו.<ref></ref>

==דיסקוגרפיה==
* 2017: האלבום של אמיר ובן
* 2019: זה מה יש
* 2021: גנגסטרים על אמת

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
|-
|2021
| rowspan="2" |פרסי נבחרי השנה של פרוגי
|הרכב השנה במוזיקה
|
|-
|2022
|הרכב השנה במוזיקה
|
|}

==קישורים חיצוניים==

* 

==הערות שוליים==

קטגוריה:צמדי היפ הופ ישראלים
קטגוריה:להקות פופ ישראליות
נתנאלה חג'ג'

נתנאלה (נתי) חג'ג (נולדה ב-7 באוגוסט 1976) היא כדורגלנית עבר ישראלית, אשר שיחקה בליגת הנשים הבכירה מאז הקמתה ב-1998 ועד שנת 2010, ומאמנת כדורגל במחלקת הנוער של קבוצת הנשים מכבי צור שלום.

==קריירה==
חג'ג' החלה להתאמן ולשחק כדורגל במסגרת טורנירים בית ספריים בבית הספר התיכון אורט ביאליק בו למדה. טרם הקמתה של ליגת הנשים בישראל, שיחקה במחוז צפון של ליגת המחוזות.

עם הקמת הליגה, בשנת 1998, הצטרפה חג'ג' למכבי חיפה ושיחקה בשורותיה עד שנת 2003, אז פורקה הקבוצה. חג'ג' נחשבה לשחקנית מרכזית בחיפה וזכתה עם המועדון בשתי אליפויות ושלושה גביעים. בעונתה האחרונה בחיפה (2002/2003) סיימה כמלכת השערים של הקבוצה עם 18 כיבושים.

חג'ג' השתייכה לסגל נבחרת ישראל מיום הקמתה בשנת 1997 ועד שנת 2002. לזכותה 14 הופעות בנבחרת, בהן כבשה שער אחד.

בשנים אלה החלה לאמן במקביל להיותה שחקנית פעילה, בעיקר במחלקות נוער ונערות במכבי חיפה, בית הספר לכדורגל ביקנעם, בית הספר לכדורגל של מכבי תל אביב ומחלקות הנוער של מכבי צור שלום. עוד אימנה את קבוצת הפועל נהריה.

לאחר פירוקה של מכבי חיפה, עברה חג'ג' לשחק בהפועל פתח תקווה עד לשנת 2005, אז עברה לשנה אחת לבנות חיפה. בעונת 2006/2007 עברה לשורות מכבי צור שלום בה שיחקה שתי עונות, בסופן חזרה לשתי עונות נוספות בהפועל פתח תקווה עד שנת 2010. בשנה זו פרשה ממשחק פעיל ומונתה למאמנת מכבי חולון, איתה זכתה בשני גביעי מדינה – בעונת 2009/2010 ובעונת 2012/2013.

במקביל למכבי חולון אימנה גם את קבוצת הנערות של אס"א תל אביב ואת סגל הזהב של ההתאחדות לכדורגל. משנת 2015 מאמנת כדורגל במחלקת הנוער של קבוצת הנשים מכבי צור שלום.

==תארים==
===כשחקנית===
====מכבי חיפה====
* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

===כמאמנת===
====מכבי חולון====
* גביע המדינה: 2009/2010, 2012/2013

== קישורים חיצוניים ==

* [https://www.football.org.il/players/player/?player_id=8505 פרופיל] באתר ההתאחדות לכדורגל בישראל

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מכבי צור שלום
קטגוריה:כדורגלניות מכבי חיפה
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:מאמנות כדורגל
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:ישראליות שנולדו ב-1976
קטגוריה:ישראלים שנולדו ב-1976
בית השעון

בית השעון הוא מגדל שעון ובניין משרדים בצומת מרכזית בין רחוב הרצל ורחוב ביאליק בשכונת הדר הכרמל בחיפה. הוא קרוי בשמו על השעון שבחזיתו העליונה.

כיום בית השעון נמצא בבעלות איש העסקים רוני אינסאז.<ref name=":0"></ref>

== היסטוריה ==
בית השעון תוכנן בסגנון הבינלאומי על ידי האדריכל ומתכנן הערים גדעון קמינקא,<ref name=":1"></ref> שלימים היה גם לחבר במועצת העיר חיפה.

עבודות הבנייה אירעו בשנים 1934–1936 ובית השעון נחשב למבנה המשרדים הראשון מסוגו בשכונת הדר.<ref name=":1" /> באותן שנים, ניכר היה גידול באוכלוסיית שכונת הדר הכרמל ובנייני מסחר ומשרד רבים נבנו לאורך רחוב הרצל.

בימיו הראשונים, נחשב בית השעון לבית משרדים יוקרתי ובפינתו הפונה לרחוב ביאליק פעל בית הקפה "שניר".

בשנת 2019 סירב הבעלים של בית השעון לאפשר שימוש במבנה שלו במסגרת פרויקט "באוהאוס חברתי" באירוע לציון 100 שנה להיווסדה של אסכולת הסגנון הבינלאומי.<ref name=":0" /> האמן בלו סימיון פיינרו ביקש להפעיל את השעון שנדם למשך שלושת ימי האירוע.<ref name=":0" /> בשל סירובו של בעליו של המבנה, הוקם מול בית השעון כצעד מחאה פסל חי, כעין תמרור בצורת שעון שמחוגיו נעים לאחור, שפעל במשך שלושה ימים.<ref name=":1" />

=== קפה "שניר" ===
קפה "שניר" נוסד בשנת 1937 והיה מחלוצי תעשיית הגלידה בישראל, כאשר תוצרת הגלידה בארץ עודנה הייתה בתחילת דרכה.<ref name=":2"></ref> נמכרה בו גלידה וקסטה במגוון טעמים לעוברים ושבים.<ref name=":2" /> בשנת 1957 נבחר קפה "שניר" ל"בית הקפה המובחר" במשאל שנערך בחיפה.<ref name=":2" />
בית השעון ב[[ינואר 1948]]

== ראו גם ==
* בית הקרנות

== קישורים חיצוניים ==

== הערות שוליים ==

קטגוריה:חיפה: מבנים
קטגוריה:הדר הכרמל
קטגוריה:ישראל: מגדלי שעון
קטגוריה:ישראל: בנייני משרדים
וייט ליידי

וייט ליידי (באנגלית: White Lady; באופן מילולי: גברת לבנה) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מג'ין, טריפל סק ומיץ לימון. לעיתים מוסיפים גם חלבון ביצה. הקוקטייל הוא וריאציה קלאסית של ג'ין סאוור, בה מי סוכר מוחלפים בטריפל סק.

==היסטוריה==
יש מספר גרסאות לגבי מקורו של הקוקטייל. לפי גרסה אחת, הקוקטייל הומצא בלונדון ב-1919 על ידי הברמן הנרי מק'אלונה (Harry MacElhone). הקוקטייל הכיל תחילה ליקר מנטה, וקיבל את צורתו העכשוויות ב-1929. עם זאת, הקוקטייל מופיע ב-Savoy Cocktail Book, ספרו של הארי קראדוק (Harry Craddock) משנת 1930.

==קוקטיילים דומים==
וייט ליידי הוא קוקטייל סאוור קלאסי, המזכיר במידה רבה את ג'ין סאוור, המורכב מג'ין, מי סוכר ומיץ לימון. הקוקטייל הקלסי סיידקאר מורכב מקוניאק, טריפל סק ומיץ לימון ולכן נבדל מווייט ליידי ברכיב אחד גם הוא.

==קישורים חיצוניים==

* [https://iba-world.com/iba-official-cocktails/white-lady/ וייט ליידי], באתר איגוד הברמנים הבינלאומי
* [http://www.2eat.co.il/show_recipe.aspx?recipe=166 וויט ליידי], באתר 2eat.co.il

==הערות שוליים==

קטגוריה:קוקטיילים
לארי זיגפריד

לארי זיגפריד (באנגלית: Larry Siegfried; 22 במאי 1939 – 14 באוקטובר 2010) היה כדורסלן אמריקאי, אשר שיחק בליגת ה-NBA בין השנים 1963–1972. לאורך 9 עונותיו בליגה זכה ב-5 אליפויות כשחקן בוסטון סלטיקס, ורשם ממוצעים כוללים של 10.8 נקודות, 3.5 אסיסטים ו-2.8 ריבאונדים למשחק.

==קריירת מכללות==
זיגפריד נולד בעיר שלבי שבאוהיו, ובין השנים 1957–1961 למד באוניברסיטת המדינה של אוהיו. כבר בעונתו הראשונה בקבוצת הכדורסל של האוניברסיטה ("אוהיו סטייט באקאייז") הוביל את קלעיה עם 19.6 נקודות בממוצע למשחק. בעונת 1959/1960 הצטרפו לקבוצה שני חברי היכל התהילה של הכדורסל לעתיד – ג'ון לוקאס וג'ון האבליצ'ק – אשר לצדו של זיגפריד הובילו את הבאקאייז לזכייתם הראשונה בטורניר אליפות המכללות. בעונתו האחרונה בקבוצה, 1960/1961, העפיל עם אוהיו סטייט לגמר טורניר המכללות בפעם השנייה ברציפות, אולם קבוצתו הפסידה במשחק הגמר מול אוניברסיטת סינסינטי בתוצאה 65–70. בשתי העונות האחרונות היה זיגפריד הקלעי השני של הקבוצה, אחרי לוקאס, עם ממוצע של 14.2 נקודות למשחק.

==קריירת משחק==
בדראפט ה-NBA{{כ}} 1961 נבחר זיגפריד בבחירה השלישית על ידי סינסינטי רויאלס, אולם הוא בחר לשחק עבור קבוצת "קליבלנד פייפרס" מ"ליגת הכדורסל האמריקאית" (ABL). בעונה היחידה לקיום הליגה זכו הפייפרס בתואר האליפות, תחת המאמן ביל שרמן.

לקראת עונת שכנע האבליצ'ק את מאמן בוסטון סלטיקס רד אאורבך לצרף לקבוצתם את זיגפריד, חברו הקרוב. בכל שלוש עונותיו הראשונות עם הסלטיקס זכה עמה זיגפריד באליפות ה-NBA, בתחילה כמחליפו מהספסל של קיי. סי. ג'ונס, ובהמשך כשחקן חמישייה לצדו של ג'ונס. בסדרת גמר פלייאוף , בו גברה בוסטון על לוס אנג'לס לייקרס בתוצאה 4–3, רשם זיגפריד ממוצעים של 13.1 נקודות ו-2.9 אסיסטים למשחק. בעונות ו- זכה עם הסלטיקס בשתי אליפויות נוספות, כשחקן רוטציה קבוע; ב-5 מתוך 13 משחקי הגמר של קבוצתו באותן שנים קלע זיגפריד לפחות 20 נקודות.

במאי 1970, לאחר 7 עונות בבוסטון, נבחר זיגפריד על ידי פורטלנד טרייל בלייזרס בדראפט ההרחבה, ומיד הועבר בטרייד לסן דייגו רוקטס בתמורה לג'ים בארנט. לאחר כעונה וחצי עם הרוקטס נשלח בטרייד נוסף לאטלנטה הוקס, ובסיום עונת פרש ממשחק, בגיל 32.

בשתי עונות שונות (1966 ו-1969) הוביל את כל שחקני ה-NBA באחוזי קליעה מקו העונשין, ובעת פרישתו ניצב במקום השלישי בתולדות הליגה, אחרי ביל שרמן וריק בארי, עם 85.4% קליעה מהעונשין.

==לאחר קריירת המשחק==
בין השנים 1973–1977 שימש זיגפריד כעוזר מאמן בקבוצת יוסטון רוקטס, תחת המאמנים הראשיים ג'ון איגן וטום ניסאלקי.

ב-14 באוקטובר 2010 נפטר זיגפריד כתוצאה מהתקף לב, בגיל 71.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של סינסינטי רויאלס
קטגוריה:כדורסלני בוסטון סלטיקס
קטגוריה:כדורסלני סן דייגו רוקטס
קטגוריה:כדורסלני יוסטון רוקטס
קטגוריה:כדורסלני אטלנטה הוקס
קטגוריה:אמריקאים שנולדו ב-1939
קטגוריה:אמריקאים שנפטרו ב-2010
A Whole New World

A Whole New World (בגרסתו העברית: עולם חדש; בתרגום חופשי לעברית: עולם חדש לגמרי) הוא שיר מתוך הסרט "אלאדין" משנת 1992 שנכתב על ידי טים רייס והולחן על ידי אלן מנקן. השיר מבוצע במקור על ידי בראד קיין וליאה סלונגה, ואילו בעברית מבוצע על ידי אלון אופיר ורמה מסינגר.

השיר הוקלט במקור על ידי הזמרים בראד קיין וליאה סלונגה בתפקיד הדמויות הראשיות אלאדין והנסיכה יסמין. השיר הוא בלדה המשמשת כשיר הנושא של הסרט.

בשנת 1992 זכה השיר בפרס אוסקר לשיר המקורי הטוב ביותר בטקס פרסי אוסקר ה-65.<ref></ref>

בשנת 2020 ערכה תחנת הרדיו הישראלית גלגלצ את "מצעד שירי דיסני", בו הגיע השיר בגרסתו האנגלית אל המקום הראשון, ואילו בגרסתו העברית הגיע השיר למקום ה-27.

לשיר הוקלטו גרסאות כיסוי רבות בידי אמנים שונים, בהם ניק לאשיי, ג'סיקה סימפסון, פיבו בריסון ורגינה בל שזכו בפרס גראמי לשיר השנה עבור ביצועם בשנת 1992,<ref></ref> ומנה מסעוד ונעמי סקוט כאלאדין והנסיכה יסמין בהתאמה בלייב אקשן המוזיקלי משנת 2019 "אלאדין".

== קישורים חיצוניים ==

== הערות שוליים ==

קטגוריה:שירי אלאדין של דיסני
קטגוריה:דואטים
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:שירי נושא: אהבה
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי אוסקר: השיר המקורי הטוב
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:זוכי פרס גראמי לשיר השנה
קטגוריה:זוכי פרס בחירת הנוער: שירים
קטגוריה:סינגלים בהוצאת קולומביה רקורדס
קטגוריה:סינגלים בהוצאת וולט דיסני רקורדס
It's My Life (שיר של בון ג'ובי)

"It's My Life" (בעברית "אלו הם חיי") הוא שיר של להקת הרוק האמריקאית בון ג'ובי. השיר יצא ב־23 במאי 2000 כסינגל הראשי מאלבום האולפן השביעי שלהם, Crush. השיר נכתב והופק על ידי ג'ון בון ג'ובי, ריצ'י סמבורה, מקס מרטין ולוק אבין, שעזר בהפקת השיר.

השיר הגיע למקום הראשון במצעדים באוסטריה, בלגיה, איטליה, הולנד, פורטוגל, רומניה, ספרד ושווייץ, והגיע למקום מספר 33 בילבורד הוט 100 של ארצות הברית. השיר הופיע גם בפרסומת של מיצובישי מוטורס משנת 2001 ועד 2004.

== ביקורות ==
"אף אחד לא ציפה ל-It's My Life מלבדנו. ידענו שיש לנו להיט", אמר ג'ון בון ג'ובי בשנת 2007. השיר הפך להמנון שפנה למעריצים רבים. מאוחר יותר אמר בון ג'ובי:<ref></ref> "חשבתי שאני כותב בהתמרמרות רבה על חיי ואיפה אני נמצא. לא חשבתי שהביטוי 'It's My Life' יגע בבני נוער ומבוגרים. 'It's my life, and I'm taking control' כולם מרגישים כך מדי פעם".

== וידאו קליפ ==
את הווידאו קליפ ביים ויין אישם. ויל אסטס (טומי) ושירי אפלבי (ג'ינה) הן שתי הדמויות הראשיות. בתחילת הקליפ, טומי צופה בסרטון של הופעה של בון ג'ובי במחשב שלו, ואמו מבקשת שיזרוק את האשפה. לפתע ג'ינה מתקשרת וטומי מתחיל לרוץ בדירתו ומוציא את האשפה. לאחר מכן הוא רץ ברחובות לוס אנג'לס עד למופע, כשאר בדרך הוא נרדף על ידי כלבים, רץ מרתון ומתגלגל מתחת למשאית. בסוף הקליפ הוא מגיע אל המופע ורוקד עם ג'ינה. הקליפ נוצר בהשראת הסרט "ראן לולה ראן".<ref>Alex Gernandt: Bon Jovi, 2. edition, Goldmann, München 2001, , p 261</ref> ג'ון בון ג'ובי פגש את אסטס על הסט של U-571 ובחר בו להשתתף בקליפ.

זהו הסרטון הנצפה ביותר של בון ג'ובי ביוטיוב, עם למעלה ממיליארד צפיות נכון ליולי 2022.

==מיקומי שיא==

==נתוני מכירות==

==קישורים חיצוניים==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שהופקו על ידי מקס מרטין
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה משולשת בארצות הברית
קטגוריה:סינגלים בהוצאת מרקורי רקורדס
המהפכה הגאה

"המהפכה הגאה" היא סדרה דוקומנטרית בת שלושה פרקים, על השינוי החיובי שחל ביחסה וקבלתה של החברה הישראלית כלפי קהילת הלהט"ב ב-30 השנים האחרונות. יוצרי הסדרה הם גל אוחובסקי, לירן עצמור ואלון ימין.

הסדרה סוקרת את השינוי דרך שלושה נושאים, המחולקים לפרקים.

הסדרה עלתה לשידור בערוץ היוטיוב של "כאן 11" ב-28 במאי 2020, לאתר של "כאן" ושודרה בערוץ כאן 11 החל מה-30 במאי 2020 במשך שלושה שבועות, מדי שבת. פרק הבכורה זכה לרייטינג של 2%.

הסדרה סוקרה בפרסומים שונים בתקשורת.

בין המשתתפים בסדרה: דנה אינטרנשיונל, צדי צרפתי, דניאל מורשת, אביעד קיסוס, בל אגם, שיר ראובן, אסי עזר, אורנה בנאי, ניצן הורוביץ, קורין אלאל, חן אריאלי, יניב ויצמן, קובי טרקאי, נדב אבוקסיס, איריס רחמימוב, יעקב גלעד, הראל סקעת ועברי לידר.

==אודות הסדרה==
פתיח הסדרה כולל בתוכו קריינות מאת גל אוחובסקי, אשר אומר:

===סקירת סדרה===

===פרקי הסדרה===

===משתתפים (לפי סדר א"ב)===

== המהפכה הגאה שלי ==

המהפכה הגאה שלי היא סדרת רשת שנוצרה לרגל עלייתה של הסדרה "המהפכה הגאה" בכאן 11, ובה אורנה בנאי, אסי עזר, עברי לידר, דנה אינטרנשיונל ונדב אבוקסיס חולקים את המהפכה הפרטית שלהם עם גל אוחובסקי.

== קישורים חיצוניים ==
* 

* 
* 
* 
* 
* 
* 
* 
* 
* 
* 
* 

== הערות שוליים ==

קטגוריה:סדרות רשת ישראליות
קטגוריה:תוכניות להט"ב ישראליות
רמדי

רוס פילר (באנגלית: Ross Filler; נולד ב-1972), ידוע בשם הבמה רמדי (Remedy), הוא ראפר ומפיק מוזיקלי יהודי-אמריקאי.<ref name="allmusic.com"></ref>

== קורות חייו ==
נולד וגדל בסטטן איילנד בניו יורק למשפחה יהודית.<ref></ref><ref></ref> סבו וסבתו ניצולי שואה, דודו הגדול נורה בגבו ומשפחתו נהרגה במחנות הריכוז על ידי הנאצים.<ref></ref>

בשנת 2001 הוציא רמדי את אלבום הבכורה שלו, The Genuine Article.<ref></ref> האלבום קיבל לביקורות חיוביות וזכה להצלחה רבה במצעדי הבילבורד, תוך שהגיע למקום ה-130 בבילבורד 200, למקום ה-30 במצעד אלבומי ה-R&B/היפ-הופ ולמקום החמישי במצעד האלבומים העצמאים.<ref name="allmusic.com"/>

בנובמבר 2003 הוציא את אלבומו השני, Code Red. באלבום נכלל השיר "Muslim and a Jew", שמדבר על הסכסוך הישראלי-פלסטיני.<ref></ref>

בשנת 2004 התארח באלבומה של משפחת תאקט, "אולסטארז", בשיר "I Like It" לצידם של סאבלימינל ואילן בבילון. בשנת 2006 התארח בשירו של הזמר הישראלי צ'ולו "שורפים ת'עיר" מתוך האלבום "תבלין ישן" לצד סילברדון.

בשנת 2010 הוציא את המיקסטייפ It All Comes Down to This. המיקסטייפ הופק על ידי רמדי עצמו בשיתוף חבר ההרכב וו טאנג קלאן ריזה.

בנובמבר 2021 הוציאו את האלבום "Remedy Meets Wu-Tang”.

== קישורים חיצוניים ==

== הערות שוליים ==

קטגוריה:ראפרים אמריקאים
קטגוריה:ראפרים יהודים
קטגוריה:מפיקים מוזיקליים יהודים אמריקאים
קטגוריה:מפיקי היפ הופ יהודים
קטגוריה:מפיקי היפ הופ אמריקאים
קטגוריה:אמריקאים שנולדו ב-1972
יהודית והולופרנס (קאראווג'ו)

יהודית והולופרנס (באיטלקית: Giuditta e Oloferne) הוא ציור שמן מעשה ידי הצייר קאראווג'ו משנת 1599.
היצירה מוצגת בגלריה הלאומית האיטלקית לאמנות עתיקה ברומא.<ref></ref><ref name=BGCN1>
 
</ref>

== הסיפור בספר יהודית ==

הציור מתאר את יהודית, אלמנה יהודיה שביקשה להציל את עם ישראל משליטה זרה, כשהיא עורפת את ראשו של הולופרנס, שר הצבא האשורי של נבוכדנצר, לאחר שהסתננה למחנהו. כפי שמתואר בספר יהודית:

==היסטוריה ==
הציור, המתוארך לסביבות 1599, הוא חשוב מבחינה סגנונית ותמטית: זו היצירה ההיסטורית הראשונה של קרוואג'יו, ומסמנת את תחילת השלב של שינויי אור וצל חזקים מאוד ביצירתו. העבודה הוזמנה על ידי הבנקאי אוטאביו קוסטה, אשר היה כה נלהב ממנה עד שקבע בצוואתו שאי אפשר להעבירה לזרים. עם זאת, כל זכר לציור אבד במשך כמה מאות שנים והוא נמצא רק בשנת 1951, כמעט במקרה, ברשות משפחה על ידי המשחזר פיקו צ'ליני, אשר דיווח למבקר האמנות רוברטו לונגהי. תפנית דרמטית מאוד המתאימה לאופי התיאטרלי של הציור. 20 שנה אחר כך היא נרכשה על ידי המדינה האיטלקית והוצגה בגלריה הלאומית האיטלקית לאמנות עתיקה ברומא.<ref name=BGCN1></ref>

== תיאור היצירה ==
הדמויות מוצגות בזירה רדודה, המוארת מהצד, הרקע שחור עם וילון אדום. יהודית עומדת לצד שפחתה כאשר זרועותיה מושטות קדימה. היא אוחזת בשערו של הולופרנס בידה השמאלית ובו בעת מפלחת את צווארו בידה הימנית בעזרת חרב. הפעולה נראית כרוכה במאמץ פיזי מינימלי מצידה של יהודית. הולופרנס שוכב על בטנו וצווארו מתעוות כשהוא מפנה את ראשו לעברה. קאראווג'ו ניסה להיות נאמן לאווירה המקראית בציירו חרב בעל תצורה מזרח תיכונית. לעומת זאת, לבושה של יהודית אופייני לנשים בתקופתו.

השיא הרגשי מגולם בדמותו של הולופרנס: המבט המזוגג מרמז על כך שהוא כבר מת, אך העווית והמתח של השרירים מעידים אחרת. נראה שיהודית ממלאת את משימתה בהסתייגות רבה, זרועותיה מתוחות, כאילו הייתה רוצה להתרחק ככל האפשר מגופתו של הולופרנס, ופניה מכווצות בביטוי המערב נחישות ותיעוב.
השפחה מחזיקה בידיה בד המכיל את הסל בו יש לשמור את הראש. לצד יהודית, קאראווג'ו מצרף שפחה זקנה ומכוערת, המשמשת ניגודיות סמלית ליופייה ונעוריה של האלמנה. באופן זה הוא מדגיש את ההבדלים בין שתי הדמויות וגורם ליהודית לבלוט יותר, כמי שמגלמת ערכים מוסריים נעלים.

ניתוח בקרני רנטגן מראה כי בגרסה הראשונה יהודית הייתה חשופת חזה, אך לא ברור אם קאראווג'ו רצה ללכת בדרכה של מסורת איקונוגרפית שראתה בעירום המחשה של גבורה וטוהר, או שרצה להדגיש בדרך זו את דמותה המפתה. ארטמיזיה ג'נטילסקי (אשר ציירה שתי גרסאות עבור סצנה זו, הראשונה מוצגת בנאפולי והשנייה בפירנצה) וציירים אחרים הושפעו עמוקות מיצירה זו. בעוד שהם התעלו על הריאליזם הפיזי של קאראווג'ו, נטען כי הם לא השתוו אליו בלכידת האמביוולנטיות הפסיכולוגית של יהודית.

הציור צויר בסגנון טנבריסטי. פילידי מלנדרוני , ידידתו של קאראווג'ו, שימשה מודל עבור יהודית.<ref name=C1></ref>

ציור "יהודית והולופרנס" נוסף, שנטען כי צויר בידי קאראווג'ו, נמצא בשנת 2014 בעליית גג בצרפת. הדעות לגביו חלוקות.<ref name=BBCApr16></ref>

== קישורים חיצוניים ==

* [https://www.caravaggio.org/judith-beheading-holofernes.jsp Caravaggio.org - פירוט נוסף] 

== הערות שוליים ==

קטגוריה:יהודית באמנות
קטגוריה:קאראווג'ו
קטגוריה:ציורי שמן
קטגוריה:ציורים מהמאה ה-16
קטגוריה:ציור של תקופת הבארוק
יהודית עורפת את ראשו של הולופרנס (ג'נטילסקי, נאפולי)

יהודית עורפת את ראשו של הולופרנס (באיטלקית: Giuditta che decapita Oloferne) הוא ציור שמן מעשה ידי הציירת ארטמיזיה ג'נטילסקי משנת 1612. היצירה מוצגת ב-Museo di Capodimonte בנאפולי. זוהי הגרסה הראשונה מבין שתי גרסאות שציירה ג'נטילסקי, הגרסה השנייה נמצאת בגלריית אופיצי בפירנצה.

== הסיפור בספר יהודית ==

הציור מתאר את יהודית, אלמנה יהודיה שביקשה להציל את עם ישראל משליטה זרה, כשהיא עורפת את ראשו של הולופרנס, שר הצבא האשורי של נבוכדנצר, לאחר שהסתננה למחנהו. כפי שמתואר בספר יהודית:

== תיאור היצירה ==
הציור הושלם מיד לאחד משפט בו ארטמיזיה ג'נטילסקי האשימה חבר של אביה באונס. קירבה כרונולוגית זו הביאה חוקרי אמנות לחשוב שמדובר בציור נקמה על האונס שעברה.

הציור מרגש לא רק בגלל הברוטליות של העריפה אלא גם בגלל תנוחתן של הגיבורות. בניגוד למתואר בציורו של קאראווג'ו (שצייר את יהודית והולופרנס בשנת 1599), כאן רואים שיתוף פעולה בין שתי הנשים, שרק במאמץ משותף מצליחות להתגבר על שר הצבא האשורי. גם בנקודה זאת יש התייחסות לחייה האישיים של ג'נטילסקי, אשר במהלך משפט האונס האשימה אישה אחרת בכך שסייעה לאנס במקום לסייע לה. אי לכך, הציור נתפס כמייצג את תמת "הכוח הנשי" .

ניתן לראות את המיומנות של ג'נטילסקי בתיאור המאמץ הגופני בתנועת הדמויות. המאבק של שתי הנשים מיוצג בצורה הטובה ביותר על ידי פניה העדינות של השפחה, שכאן היא צעירה יותר מאשר בתיאורים אחרים, אשר בהן נאחז הולופרנס בידו השרירית במאמץ נואש לשרוד.

בציור זה נעשה שימוש נרחב יותר בצבעי יסוד בהשוואה לגרסת פירנצה המאוחרת יותר. יהודית לובשת שמלה בצבע כחלחל עם עיטורים מוזהבים, לשפחה שמלה אדומה.

כחסידה של קאראווג'ו, ג'נטילסקי השתמשה בסגנון הטנבריזם שפיתח.<ref name="Fichner-Rathus2011"></ref>

== קישורים חיצוניים ==

* 

== הערות שוליים ==

קטגוריה:יהודית באמנות
קטגוריה:ציורי שמן
קטגוריה:ציורים מהמאה ה-17
קטגוריה:ציור של תקופת הבארוק
Chasing Highs (שיר)

Chasing Highs (בעברית: לשאוף למעלה) הוא סינגל שהוקלט על ידי הזמרת-יוצרת הפינית אלמה.<ref name=":0"></ref><ref name=":2"></ref> השיר יצא לאור ב-23 במרץ 2017, כסינגל שלא מתוך האלבום, על ידי חברת התקליטים PME Records.<ref name=":0" /><ref name=":2" />

הסינגל עצמו תוך זמן קצר הגיע השיר אל המקום העשירי בטבלת הדירוגים הפינית הרשמית.

== רקע וכתיבה ==
השיר נכתב על ידי הנריק מיינקה, ג'ונאס קאליש, נד סיויפיס, פסקל ריינהרדט, ג'רמי צ'קון, אלכסיי וולסנקו, אלמה.<ref name=":0" />

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-117.5 מיליון השמעות.<ref name=":2" />

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של סיה ב-31 במרץ 2017, בסמוך לצאתו כסינגל. זכה להצלחה רבה כאשר צבר למעלה מ-50 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! גרמניה (BVMI)
| זהב
| 200,000
|-
! הממלכה המאוחדת (BPI)
| פלטינה
| 600,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
טרנינג פוינט (2010)

{| class="wikitable" align="left"
|-
! colspan="3" align="center" | טרנינג פוינט (2010)
|-
! colspan="3" align="center" <small>הפוסטר הרשמי של האירוע בכיכובו של ג'ף הארדי</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 7 בנובמבר 2010
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
! colspan="3" | סדרת אירועי שלם וצפה של TNA
|-
|align="center"|באונד פור גלורי
|align="center"|טרנינג פוינט(2010)
|align="center"|פיינל רזולושן
|-
! colspan="3" align="center" | סדרת אירועי טרנינג פוינט
|-
|align="center"|2009
|align="center"|טרנינג פוינט(2010)
|align="center"|2011
|}
טרנינג פוינט (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-7 בנובמבר 2010 באולם האימפקט זון שבאורלנדו, פלורידה. האירוע היה האירוע השביעי בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, ג'ף הארדי ניצח את מאט מורגן ושמר על אליפות העולם במשקל כבד של TNA. עוד ברשימת הקרבות, ג'ף ג'ארט ניצח את סמואה ג'ו, רוב ואן דאם ניצח את טומי דרימר בקרב ללא פסילות, וקבוצת Fortune (AJ סטיילס, דאגלס ויליאמס, ג'יימס סטורם, קאזריאן ורוברט רוד) ניצחה את EV 2.0 (בריאן קנדריק, רייבן, ריינו, סאבו וסטיבי ריצ'רדס) בקרב חמישה נגד חמישה.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || רובי אי (עם קוקי) ניצח את ג'יי לית'ל (א) || קרב יחידים על אליפות ה-X דיוויז'ן של TNA || 10:42
|-
| 2 || מיקי ג'יימס נגד טארה הסתיים ללא הכרעה || קרב יחידים || 10:17
|-
| 3 || המוטור סיטי מאשין גאנס (א) (אלכס שלי וכריס סייבן) (א) ניצחו את Team 3D (בראדר דיבון ובראדר ריי) || קרב זוגות על אליפות הזוגות העולמית של TNA || 18:08
|-
| 4 || רוב ואן דאם ניצח את טומי דרימר || קרב ללא פסילות || 16:53
|-
| 5 || Fortune (AJ סטיילס, דאגלס ויליאמס, ג'יימס סטורם, קאזריאן ורוברט רוד) ניצחו את EV 2.0 (בריאן קנדריק, רייבן, ריינו, סאבו וסטיבי ריצ'רדס) || קרב חמישה נגד חמישה<small>לקבוצה המנצחת בקרב היה את הזכות לפטר אחד מחברי הקבוצה המפסידה</small> || 12:05
|-
| 6 || אביס ניצח את דיאנג'לו דינרו || קרב חוטבי עצים || 13:02
|-
| 7 || ג'ף ג'ארט ניצח את סמואה ג'ו בהכנעה || קרב יחידים || 10:32
|-
| 8 || ג'ף הארדי (א) ניצח את מאט מורגן || קרב יחידים על אליפות העולם במשקל כבד של TNA || 13:06
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
Close to Me

Close to Me הוא שיר של הזמרת האנגלית אלי גולדינג, המפיק המוזיקלי האמריקאי דיפלו, והזמר האמריקאי סוואה לי, השיר יצא לאור ב־24 באוקטובר 2018.<ref name="Billboard"></ref> הוא הושמע בבכורה על ידי אנני מק ברדיו ה-BBC בתור "התקליט החם ביותר בעולם".<ref name="twitter"></ref> הוא ייכלל באלבומה הרביעי של גולינג, Brightest Blue.

== הרכב השיר ==
השיר מוקלט במפתח של E major עם קצב של 72 פעימות לדקה. השיר עוקב אחר התקדמות האקורדים של E–C♯m7–G♯–A והשירה נעה בין E <sub>3</sub> ל- C♯<sub>5</sub>.<ref></ref>

== וידאו קליפ ==
ב-14 בנובמבר יצא וידאו קליפ לשיר הוא צולם בבודפשט, הונגריה ודיאן מרטל ביים אותו.

== קידום ==
גולדינג השתמשה בחשבונות המדיה החברתית שלה והחלה לקדם את הסיגנל ב-22 באוקטובר 2018, כשהיא שיתפה לראשונה תמונה מצוירת שלה עם זרועותיהם של דיפלו וסוואה לי נעולות במשולש, מציגות את הקעקועים שלהן על רקע הדפס ברדלס, וכיתוב “Colse to Me". בהמשך היא אישרה שזה יהיה שם השיר ופרסמה קטע אודיו של השיר,<ref></ref> והודיעה על תאריך ושעת השחרור.<ref name="idolator"></ref>

=== גרסאות אחרות ===
באפריל 2019, אלי גולדינג הוציאה גרסה נוספת לשיר בה הוצגה הקבוצה הנשית הקוריאנית רד וולווט ששרה את החלקים של סוואה לי בשיר.

=== הופעות חיות ===
גולדינג ביצעה גרסה אקוסטית לשיר במהלך "On Air עם ריאן סיקרסט" ב-16 בנובמבר 2018.<ref></ref> בהמשך היא ביצעה את השיר במהלך חודש ה-Lounge Lounge של רדיו BBC ב-28 בנובמבר.<ref></ref> הביצוע הטלוויזיוני הראשון שלה לשיר היה בגמר ה-X Factor ב-2 בדצמבר.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! בלגיה (BEA)
| זהב 
| 20,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| זהב 
| 45,000
|-
! צרפת (SNEP)
| זהב 
| 100,000
|-
! איטליה (FIMI)
| פלטינה 
| 50,000
|-
! ניו זילנד (RMNZ)
| זהב 
| 15,000
|-
! פולין (ZPAV)
| פלטינה 
| 20,000
|-
! הממלכה המאוחדת (BPI)
| פלטינה 
| 600,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אלי גולדינג
קטגוריה:שירי דיפלו
קטגוריה:שירי סוואה לי
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי דיפלו
קטגוריה:שירים שנכתבו על ידי סוואה לי
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי פיטר סוונסון
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי דיפלו
קטגוריה:וידאו קליפים שבוימו על ידי דיאן מרטל
קטגוריה:זוכי פרס המוזיקה של בילבורד: שירים
קריסטופר האלבורסן

קריסטופר האלבורסן (באנגלית: Kristoffer Halvorsen; נולד ב-13 באפריל 1996) הוא רוכב אופני כביש נורווגי לשעבר.

== ביוגרפיה ==
האלבורסן נולד בקריסטיאנסנד. בתור חובבן, הוא סיים במקום ה-7 במרוץ הפריז - רובה עד גיל 23. ב-2016 רכב האלבורסן בקבוצת ג'וקר הנורווגית, שאינה מקצועית. הוא סיים שני במרוץ נוקר-קורס בבלגיה ובהמשך סיים שלישי באליפות נורווגיה. הוא ניצח קטע אחד בטור דה ל'אווניר ולאחר מכן ניצח את המרוץ הראשון שלו כמקצוען בבוגרים, Grand Prix d'Isbergues - Pas de Calais בצרפת. אך הישגו הבכיר ביותר באותה עונה הגיע כשהתחרה באליפות העולם, במקצה עד גיל 23, וזכה במדליית זהב במרוץ לאחר שניצח מתוך ספרינט רב משתתפים, מקדים את פסקל אקרמן הגרמני ואת יאקוב מרצ'קו האיטלקי.

ב-2017 ניצח האלבורסן את קלאסיקת הנדזאמה, מרוץ חד יומי למאיצים בבלגיה. הוא סיים במקום החמישי באליפות אירופה עד גיל 23 וניצח את קטגוריית הנקודות בטור דה ל'אווניר. הוא לא שיחזר את הישגו מ-2018 כשסיים במקום ה-85 באליפות העולם עד גיל 23.

=== קבוצת סקיי (2018–2019) ===
האלבורסן הפך למקצוען עם הצטרפותו לקבוצת סקיי הבריטית ב-2018. לאחר שניצח את קלאסיקת האנדזמה ב-2017, ב-2018 הוא איבד את התואר כמנצח המרוץ לאלבארו הודג' הקולומביאני שניצח במרוץ, כשהאלבורסן מסיים שני.

ב-2019 סיים האלבורסן שני בקלאסיקת ברדנה–קוקסייד, ובמקום השישי בשלושת הימים של ברוז'-דה פאנה. לפני כן התחרה באוסטרליה וניצח את הקטע החמישי בהראלד סאן טור. הוא התחרה בטור של נורווגיה וניצח את הקטע השישי והאחרון במרוץ, כשהוא מקדים בספרינט את קייס בול ואת אלכסנדר קריסטוף. בדירוג הכללי של המרוץ, סיים האלבורסן שני, כ-3 שניות אחרי אותו קריסטוף.

=== EF Pro Cycling (2020) ===
ב-2020, הצטרף האלבורסן ל-EF Pro Cycling האמריקאית.

== קישורים חיצוניים ==

== הערות שוליים ==

קטגוריה:רוכבי אופניים נורווגים
קטגוריה:נורווגים שנולדו ב-1996
פליקס אל מגריבי

פליקס ויצמן הידוע בכינויו פליקס אל מגריבי (בערבית: فيليكس المغربي, תעתיק מדויק: פליכס אלמע'רבי; 1937, אספי מרוקו – 6 במרץ 2008) היה זמר יהודי-מרוקאי בסצנת הפופ המרוקאית משנות ה-50 של המאה ה-20 ועד שנות ה-80.
&nbsp;

==ביוגרפיה==
פליקס ויצמן נולד בעיר החוף הדרומית אספי בשנת 1937. כמו משפחות יהודיות רבות אחרות, הוא עבר לקזבלנקה כשהיה רק ילד. Le Petit Felix ("פליקס הקטן"), כפי שנודע במהרה, מצא במהירות את הדרך לבטא את קולו בעיר הגדולה, תרתי משמע. סביר להניח שאביו מאיר הבחין לראשונה בכישרונו בבית, אך בית הכנסת היה זה שסיפק לו את הבמה הראשונית שלו. בראשית שנות ה-50, סלים הללי התוודע לפליקס הווירטואוז, ובסופו של דבר הזמין אותו איתו לבמה להופיע. בערך באותה תקופה הוענק לפליקס או שהוא אימץ את שם הבמה "פליקס אל מגרבי", אולי מתוך כבוד לאליל שלו, סמי אלמגריבי. עד אמצע שנות העשרה לחייו, פליקס כבר הופיע במקצועיות, הן בפני קהלים גדולים והן באירועים פרטיים, במיוחד בחתונות. הוא חתם על חוזה עם חברת התקליטים היהודית נ. סבאח, ככל הנראה בשנות החמישים, ויצר עימם מספר מיני-אלבומים במהלך שנות ה-60 ו-70.

הוא זכור היטב לבני דורו היהודים והמוסלמים כיוון שכאשר רבים מהמוזיקאים היהודים בני דורו בנו לעצמם את ביתם החדש בצרפת ובישראל, פליקס נשאר בקזבלנקה כשהוא נותן את כל כולו בשירה. לא רק שהיה לו בשנות השישים נוכחות מבחינת מה שהיה ניתן לשמוע ממנו, אלא גם מבחינה חזותית, כשהוא מופיע דרך קבע בטלוויזיה המרוקאית בשיא הקריירה שלו. הוא היה פנים מוכרות במה שבוודאי הייתה תקופה מבלבלת, כאוטית ועם זאת מרגשת: השנים הראשונות של עצמאות מרוקו.

נפטר ב-6 במרץ 2008.

==קישורים חיצוניים==
* [https://www.ournia.co/artist/felix-el-maghribi קורות חיים]

==הערות שוליים==

קטגוריה:זמרים יהודים מרוקאים
קטגוריה:אומנים יהודים שפעלו בארצות ערב
קטגוריה:זמרים השרים בערבית מרוקאית
קטגוריה:אמנים יהודים הידועים בשם במה
קטגוריה:מרוקאים שנולדו ב-1937
קטגוריה:נפטרים ב-2008
נונאטאק ראצ'ניצה

נונאטאק ראצ'ניצה (באנגלית: Rachenitsa Nunatak; בבולגרית: нунатак Ръченица) הוא נונאטאק בשטח שדה השלג ניקולס בצפון האי אלכסנדר, שב[https://data.aad.gov.au/aadc/gaz/scar/display_name.cfm?gaz_id=138284 אנטארקטיקה]. 

אורכו של הנונאטאק 1.8 קילומטרים בכיוון צפון-דרום. 

הנונאטאק כולל שתי שם=היס וג}}:

הראשונה - אורכה 500 מטרים ורוחבה 350 מטרים; 

השנייה - אורכה 900 מטרים ורוחבה 330 מטרים;

שיא גובהו של הנונאטאק 800 מטרים מעל שם=היס וג}}.

הנונאטאק מתנשא מעל שדה הקרח ניקולס, שמדרום מזרח לו.

הנונאטאק ממוקם 5.3 קילומטרים דרומית - דרומית-מערבית לנונאטאק שו; 8.3 קילומטרים ממערב לנונאטאק טגרה; 8.05 קילומטרים צפונית-מערבית לנונאטאק נבוש שברמת אלגר; ו-8.4 מזרחית - צפונית - מזרחית לפסגת מוריסני שבהרי לאסוס.

== היסטוריה ==
=== גילוי ומיפוי הנונאטאק ===

הנונאטאק מופה על ידי סוקרים בריטיים בשנת 1971.

הראשונים שהגיעו אל הגבעה (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

=== מקור השם ===

הנונאטאק נקרא על שם ריקוד העם הבולגרי הפופולרי ראצ'ניצה, או על שם יישוב בבולגריה בשם זה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=138284 נונאטאק ראצ'ניצה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19862&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק ראצ'ניצה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.26415224075316,-69.59011224552611,16&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
ראצ'ניצה
פלאפל אוריון

פלאפל אוריון היא פלאפליה ברחוב הרצליה 14 בשכונת הדר הכרמל שבחיפה, הפועלת במקום מאז שנת 1949.

== מקור השם ==
הפלאפליה נפתחה ממול לקולנוע אוריון, שנסגר במהלך השנים ושטחו הוסב למגרש חניה, והיא נקראה על שמו של בית הקולנוע השכן. עסקים נוספים בסביבה נושאים אף הם את השם אוריון.

== היסטוריה ==
פלאפל אוריון נוסד בשנת 1949 על ידי שלמה סופנזון, ניצול שואה, יחד עם חסאן בסטוני. חסאן הוא כדורגלן שעבר במועדון הכדורגל מכבי חיפה ומבין הערבים הראשונים בנבחרת ישראל בכדורגל. הוא שיחק במכבי חיפה גם בעונת 1966/1968 בליגה הלאומית, שבה הוכתרה הקבוצה כ"אלופת החורף" של שנת 1967.

בשנת 1961 רכשו בני משפחת בסטוני, חסאן חוסני וחסון, את הבעלות על המקום<ref name=":1" />.

במהלך השנים נפתחו סניפים נוספים של הפלאפליה במקומות שונים בחיפה, רובם מנוהלים על ידי בני משפחת בסטוני, או שכירים לשעבר של הסניף הראשי.

== קישורים חיצוניים ==

== הערות שוליים ==

קטגוריה:חיפה: בתי קפה ומסעדות
קטגוריה:חיפה: תרבות
קטגוריה:הדר הכרמל
אוריון
מעבורת כבל

מעבורת כבל ב[[פטגוניה, ארגנטינה]]
מעבורת כבל היא כלי שיט המשמש למעבר מחזורי על פני גוף מים - אגם, מצר, נחל או נהר, ומסתייע בכבל הנמשך בין נקודת המוצא לבין נקודת היעד שלו לשם הנחיה ובחלק מן המעבורות גם לשם הנעה.

==המעבורת==
שימוש במעבורות כבל החל ככל הנראה עוד לפני התקופות המתועדות בהיסטוריה. קיימות עדויות לפעולתן של מעבורות שכאלו עוד במאה ה-13.

מעבורות כבל הן בדרך כלל שטוחות תחתית. הן מוקמות באתרים שבהם גוף המים לחצייה הוא רדוד מכדי לאפשר שימוש בו בכלי שיט אחר, או שהזרמים בו הם חזקים מכדי לאפשר חצייה בטוחה שלו בכלי שיט אשר איננו קשור לכבל המקשר בין הגדות. דרישה נוספת מאתר להקמת מעבורת כבל היא שאין בו תנועה רבה של כלי שיט אחרים, שנוכחות הכבל באתר עלולה להפריע לפעולתם.

המעבורות נושאות הולכי רגל כמו גם כלי רכב. על מנת לקיים את האיזון בהן ולמנוע התהפכות ממוקמים כלי הרכב בדרך כלל במרכז המעבורת ואילו הולכי הרגל ניצבים בשוליה. למעבורת יש בדרך כל כבש העמסה, המשמש גם ככבש פריקה, בשני צידיה.

בעבר היו מותקנים במעבורות כבל בעיקר חבלים או שרשראות מתכת. מאז שלהי המאה ה-19 שכיח השימוש בכבל מתכת במעבורות. כבל זה מותקן בחלק מהמקומות ללא מתח, כך שעם התקדמות המעבורת מעבר לו הוא שוקע מתחת לפני המים ואיננו מהווה מכשול לשיוט של כלי שיט נוספים במקום.

===שיטות הנעה למעבורת כבל===
קיימות שיטות הנעה שונות למעבורת כבל:
* הנעה על ידי מנגנון על סיפון המעבורת, שמחובר לכבל ומושך את המעבורת לאורכו מנקודת המוצא שלה אל נקודת היעד. בדרך כלל מדובר בתופים ממונעים שהכבל נכרך עליהם. ההנעה יכולה להיות על ידי מנוע חשמלי, מנוע בנזין או דיזל או אף על ידי סיבוב ידני של התוף על ידי מפעיל המעבורת;
* הנעה על ידי מנוע עצמאי המותקן במעבורת. לעיתים המנוע הוא מנוע חשמלי, שגם מקבל את אספקת החשמל שלו באמצעות הכבל;
* הנעה על ידי מנוע המחובר אל הכבל בנקודת היעד של המעבורת ומושך לשם את המעבורת המחוברת אל הכבל;
* הנעת המעבורת על ידי ניצול הזרמים בגוף המים עצמו באמצעות מנגנון היגוי, באופן שהחיבור של המעבורת לכבל הוא בעיקר אמצעי למניעת סטיית המעבורת מנתיבה. במעבורות מסוג זה מותקן לעיתים הכבל על גבי תרנים וממוקם גבוה מעל פני המים, והמעבורת מחוברת אליו באמצעות חבל נוסף המעוגן למנגנון המחליק לאורך הכבל. גרסה נוספת היא של מעבורת המחוברת בכבל לנקודת עיגון הממוקמת על גבי אחת הגדות או אף בתוף גוף המים. סוג זה של מעבורת נקרא Reaction ferry.

==תמונות==
<gallery widths="200px" heights="200px" perrow="3">
תמונה:Cable Ferry.jpg|מעבורת כבל פשוטה חסרת מנוע בנורווגיה
תמונה:Adelsöleden febr 2016B.webm|סרטון המתאר פעולה של מעבורת כבל ממונעת גדולה בשוודיה
תמונה:Ferry upon the Avon RSC's Globe in the background - panoramio.jpg|מעבורת כבל המונעת במנגנון ידני בסטרטפורד על האייבון, בריטניה
</gallery>

== ראו גם ==

* גשר מעבורת
* רכבל
* פוניקולר

==קישורים חיצוניים==

* [https://web.archive.org/web/20060529033737/http://www.igreens.org.uk/twyford_ferry_1899.jpg תמונה של מעבורת כבל על נהר טרנט, בריטניה, 1899]

כבל
Mood Ring (שיר של בריטני ספירס)

Mood Ring (מעוצב: ; בעברית: טבעת מצב רוח) הוא סינגל שהקליטה הזמרת-יוצרת האמריקאית בריטני ספירס.

השיר היה זמין לרכישה ולקנייה כבר ב-14 בספטמבר 2016,<ref></ref> בעת שהוציאה ספירס את המהדורה היפנית של אלבומה Glory ובהמשך, יצא לאור ב-29 במאי 2020, כסינגל רשמי מתוכו, על ידי חברת התקליטים תקליטי RCA.<ref name=":0"></ref><ref name=":1"></ref> השיר יצא כסינגל במסגרת השקתו המחודשת של האלבום, בה הושקה גם עטיפה חדשה עבורו.<ref name=":0" /><ref name=":1" />

== רקע וכתיבה ==
השיר נכתב על ידי דיג'יי מאסטרד, ניקולס אודינו, וויטי וורבריק, לואיס יוז, ג'ון אשר ומלאני פונטנה והופק על ידי דיג'יי מאסטרד.<ref name=":0" /> כותבי השיר ג'ון אשר ומלאני פונטנה הם מעריצים של ספירס.<ref></ref> ספירס הקליטה את השיר ביוני 2015. פונטנה, ששהתה בפינלנד בזמן הקלטתו, לא הצליחה להגיע להקלטות, אך טענה כי לספירס לקח שעה אחת בלבד להקליט את השיר כולו, מה שאומר לטענתה שהזמרת "מכירה את השיר מבפנים ומבחוץ". השיר עצמו לא נכלל במהדורה הרגילה או במהדורת הדלוקס של האלבום, אלא נכלל כרצועת בונוס במהדורה היפנית בלבד.<ref></ref><ref></ref><ref></ref> למרות שלא הופיע בגרסה הרגילה של האלבום, ספירס טענה כי השיר הוא אחד מהאהובים עליה באלבום ותיארה אותו כ-"מעורר מצב רוח וסקסי". בעקבות קמפיין #JusticeForGlory, שהושק על ידי מעריציה במדיה החברתית במהלך מגפת הקורונה, הזמרת חשפה את עטיפת האלבום החדשה ב-8 במאי 2020 - ארבע שנים לאחר צאתו המקורית.<ref></ref> השיר הפך לסינגל השלישי מתוך האלבום.<ref></ref><ref></ref>

השיר "Waterbed" של צמד הדיג'יים הצ'יינסמוקרס כולל בתוכו קטעים מתוך שיר זה.

== הצלחה ==
השיר יצא בסמוך לצאת אלבום האולפן השישי של הזמרת-יוצרת האמריקאית ליידי גאגא, Chromatica. השיר הגיע למקום השני במצעד האייטונס שבארצות הברית, כשלמקום הראשון הגיע השיר "Rain on Me" של גאגא ואריאנה גרנדה. בהמשך, הצליח השיר לכבוש את פסגת המצעד, בה נשאר למשך זמן מה.<ref></ref>

== וידאו קליפ ==
האודיו הרשמי של השיר פורסם בערוץ היוטיוב של ספירס ב-29 במאי 2020, בסמוך לצאתו כסינגל. באודיו ניתן לראות את עטיפת האלבום.

==רשימת רצועות==

==מיקומי שיא==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="2" |עולם
|29 במאי 2020
| rowspan="2" |הורדה דיגיטלית • הזרמת מוזיקה
|מקורית
| rowspan="4" |תקליטי RCA
|<ref></ref><ref></ref>
|-
|26 ביוני 2020
|רמיקס
|<ref></ref>
|-
!הולנד
|27 ביוני 2020
|rowspan="2" |רדיו להיטים עכשוויים
|rowspan="2" |מקורית
|<ref></ref>
|-
!איטליה
|10 ביולי 2020
|<ref></ref>
|}

==קישורים חיצוניים==

== הערות שוליים ==

קטגוריה:שירי 2016
קטגוריה:סינגלים מ-2020
קטגוריה:שירי בריטני ספירס
קטגוריה:שירים באנגלית
קטגוריה:שירים על ביגוד ואופנה
קטגוריה:שירים על רגשות
יחסי טג'יקיסטן–יפן

שגרירות טג'יקיסטן בטוקיו
יחסי טג'יקיסטן–יפן הם היחסי הדיפלומטיים בין רפובליקת טג'יקיסטן לבין יפן. שתי המדינות כוננו יחסים דיפלומטיים רשמיים ב-2 בפברואר 1992, כשלושה חודשים לאחר התנתקותה של טג'יקיסטן מברית המועצות. יפן מיוצגת בטג'יקיסטן בדרג השגרירות באמצעות שגרירות רשמית בדושנבה, בירת המדינה. טג'יקיסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

==השוואה מדינית==
{| class="wikitable"
! scope="col" style="width: 12%;" | מדינה
! 
! 
|-
|
שם בשפה הרשמית
| בטג'יקית: Ҷумҳурии Тоҷикистон Çumhurii Toçikistonברוסית: Республика Таджикистан
| ביפנית: 日本
|-
| סמל
 150px
|-
|
דגל
 150px
|-
| עיר בירה
| דושנבה

קואורדינטות של הבירה = 
| טוקיו

קואורדינטות של הבירה = 
|-
|הקמה
| מברית המועצות9 בספטמבר 1991
| המאה ה-7 לפנה"ס
|-
|אוכלוסייה
| 8,873,669 נפש (יולי 2020)
| 125,507,472 נפש (יולי 2020)
|-
|צפיפות האוכלוסייה
| 61.58 נפש לקמ"ר
| 332.11 נפש לקמ"ר
|-
|שטח
| 144,100 קמ"ר
| 377,915 קמ"ר
|-
|אחוז שטח המים
| 0.3%
| 0.8%
|-
| שפות
| טג'יקית (רשמית)רוסית (בין-עדתית).
| יפנים (לאומית); אין שפה רשמית במדינה.
|-
|דת
| 96.7% מוסלמים1.6% נוצרים-אורתודוקסים1.7% אחר
| 51.82% שינטו34.9% בודהיזם4.0% כתות שינטו2.3% נצרות7.0% לא ענו
|-
| תמ"ג
| 28,430 מיליון $
| 5,443,000 מיליון $
|-
| תמ"ג לנפש
| 3,204 $
| 43,368 $
|-
| מדד הפיתוח האנושי (HDI)
| 0.656 (בינוני)
| 0.909 (גבוה מאוד)
|}

==יפנים בטג'יקיסטן==
על פי הלשכה היפנית המרכזית לסטטיסטיקה, באוקטובר 2017 התגוררו בטג'יקיסטן שלושים ושישה אזרחים יפניים.

==סחר==
בשנת 2018 הייצוא היפני לטג'יקיסטן עמד על 1,390 מיליון ין וכלל בעיקר ציוד הובלה, בשר, מכונות ועוד. באותה השנה, הייצוא הטג'יקי ליפן עמד על 77 מיליון ין וכלל בעיקר מוצרים צמחיים, מכונות חשמל ועוד.

==קישורים חיצוניים==

* [https://www.mofa.go.jp/region/europe/tajikistan/index.html יחסי טג'יקיסטן–יפן], באתר משרד החוץ היפני
* [https://mfa.tj/en/main/view/29/relations-of-tajikistan-with-japan יחסי טג'יקיסטן–יפן], באתר משרד החוץ הטג'יקי

==הערות שוליים==
שש עשרה מלאו לנער

שש עשרה מלאו לנער הוא שיר שכתב עלי מוהר, הלחינו קובי אשרת וצביקה נוי, וביצע גבי שושן. השיר יצא לאור בשנת 1973.

==רקע==
השיר נכלל באלבום הבכורה של שושן "נער שחור עיניים". במצעד הפזמונים העברי השנתי של גלי צה"ל לשנת תשל"ג (1973) דורג השיר במקום הרביעי. במצעד קול ישראל לשנה זו דורג השיר במקום החמישי.

בשנת 1992 הוציאה להקת אבטיפוס גרסת כיסוי לשיר, שלוש שנים לפני שהוציאה את אלבום הבכורה שלה. כותב השיר, עלי מוהר, חיבר בשביל הלהקה שורה חדשה לשיר - "ולא תמיד העצב הוא מתוק, ויש אולי עוד קצב חוץ מרוק".

בשנת 1994 הוציא מוהר אלבום אוסף בשם "וכך התחיל העצב המתוק – משירי עלי מוהר", הכולל 19 שירים שכתב לזמרים.

==קישורים חיצוניים==

* [https://www.nli.org.il/he/items/NNL_MUSIC_AL997009571736605171/NLI לדף השיר] באתר הספרייה הלאומית

קטגוריה:שירי 1973
קטגוריה:שירי 1992
קטגוריה:שירים שנכתבו על ידי עלי מוהר
קטגוריה:שירים שהולחנו על ידי קובי אשרת
קטגוריה:שירי אהבה בעברית
קטגוריה:שירים על בני נוער
עבד א-רחמאן אל-יוספי

עבד א-רחמאן אל-יוספי (בערבית: عبد الرحمن اليوسفي; 8 במרץ 1924 – 29 במאי 2020) היה פוליטיקאי, עורך דין ופעיל זכויות אדם מרוקאי שכיהן כראש ממשלת מרוקו בין השנים 1998 ל-2002.<ref name="Howe2005"></ref><ref></ref>

== ביוגרפיה ==
אל-יוספי נולד בעיר טנג'יר ב-8 במרץ 1924.<ref name="socialism"></ref> מגיל צעיר הזדהה יוספי כסוציאליסט וכבר בשנת 1944 בעודו בן 20, הקדיש את עצמו לארגון מעמד הפועלים של קזבלנקה. בשנת 1949 החל יוספי להילחם למען זכויות המהגרים המרוקאים העובדים בצרפת. הוא למד משפטים, ועשה את התמחותו בעיר טנג'יר בין השנים 1952 ל-1960.<ref name="deathh"></ref>

בשנת 1959 הצטרף יוספי לאיחוד הלאומי לכוחות עממיים (UNFP), מפלגת שמאל. פעילותו הפוליטית הובילה למעצרו בשנת 1959 ושוב בשנת 1963, זה האחרון הוביל לריצוי מאסר של שנתיים. לאחר שחרורו יצא לגלות מרצון בפריז, שם שהה במשך חמש עשרה שנים. בהמשך חזר למרוקו.<ref name="hrw"></ref>בינתיים, האיחוד הלאומי לכוחות העממיים התפצל ושינה שמו לאיחוד הסוציאליסטי של הכוחות העממיים (אנ'). בשנת 1980 חזר כדי להצטרף למפלגה החדשה, והפך למזכיר המפלגה בשנת 1992 לאחר מותו של עבד א-רחמאן אל בואביד (אנ').

=== ראש ממשלה ===
ב-4 בפברואר 1998 הכריז המלך חסן השני על יוספי כראש ממשלת מרוקו, תפקיד אותו מילא עד אוקטובר 2002.<ref name="lemonde"></ref> הוא הקים ממשלת שמאל-מרכז.<ref name="Searight1999"></ref> ממשלתו העניקה חירויות גדולות יותר לעם ולאמצעי התקשורת. בשנת 2003 הודיע יוספי על פרישתו מהפוליטיקה. הוא החל להתגורר בקזבלנקה לאחר פרישתו וב-15 באוקטובר 2016 אושפז כשהוא סובל מדלקת ריאות. במהלך אשפוזו, המלך מוחמד השישי ביקר אותו בבית החולים.

יוספי נפטר ב-29 במאי 2020, בגיל 96 לאחר מאבק בסרטן הריאות.<ref></ref><ref></ref>

== ראו גם ==
* מבארכ אל-בכאי

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים מרוקאים
קטגוריה:ראשי ממשלת מרוקו
קטגוריה:ילידי 1924
קטגוריה:נפטרים ב-2020
ג'ניפר ברנינג

ג'ניפר ברנינג (נולדה ב-15 בדצמבר 1996) היא זמרת וכותבת שירים גרמנייה אשר ייצגה את סן מרינו באירוויזיון 2018 שנערך בעיר ליסבון, בירת פורטוגל. ברנינג ייצגה את סן מרינו לצד ג'סיקה מוסקט עם השיר "Who We Are". הצמד הגיע למקום ה-17 בחצי הגמר, ובכך לא צלחו לעלות לגמר הגדול. ברנינג התחרתה בעבר בתוכנית הכישרונות האמריקאית "The Winner Is" ובעונה האחת-עשרה של מופע הכישרונות "Deutschland sucht den Superstar".

==דיסקוגרפיה==
===סינגלים===
* 2013: "Not That Guy"
* 2014: "A New Me"
* 2014: "Alive"
* 2015: "ASAP"
* 2016: "Miracle"
* 2016: "Remember"
* 2017: "Breathe"
* 2018: "Until the Morning Light"

===שיתופי פעולה בולטים===
* 2011: "So etwas darf nicht passieren" ("לילה לבן" וג'ניפר ברנינג)
* 2018: "Who We Are" (ג'ניפר ברנינג וג'סיקה מוסקט)

==קישורים חיצוניים==

* 

==הערות שוליים==

קטגוריה:זמרות גרמניות
קטגוריה:משתתפי אירוויזיון 2018
קטגוריה:נציגי סן מרינו באירוויזיון
קטגוריה:גרמניות שנולדו ב-1996
קטגוריה:גרמנים שנולדו ב-1996
פרנק דובנק

פרנק דובנק (באנגלית: Frank Duveneck; 9 באוקטובר 1848 – 3 בינואר 1919) היה צייר פורטרטים אמריקאים.<ref></ref>

== ראשית חייו ==
דובנק נולד בקובינגטון, שבקנטקי, בנו של ברנהרד דקר, מהגר גרמני. דקר נפטר במגפת כולרה כאשר פרנק היה בן שנה בלבד ואלמנתו התחתנה בשנית עם ג'וזף דובנק.

בגיל חמש עשרה החל פרנק את לימודי האמנות בהנחייתו הצייר המקומי, יוהאן שמיט, והועסק בחברת מעצבי כנסיות גרמניים.

בזמן שגדל בקובינגטון, דובנק היה חלק מהקהילה הגרמנית בסינסינטי, אוהיו, ממש מעבר לנהר אוהיו. עם זאת, בגלל אמונותיו הקתוליות ומורשתו הגרמנית, הוא היה היה מנותק בכל הקשור לקהילה האמנותית של סינסינטי. טקסט=

== קריירה ==
בשנת 1869 נסע לאירופה ללמוד אצל וילהלם פון דיץ ואצל וילהלם לייבל באקדמיה המלכותית במינכן, שם למד סגנון ציור ריאליסטי וישיר. הוא היה שם אחד הציירים האמריקנים הצעירים - אחרים היו ויליאם מריט צ'ייס, ג'ון הנרי טוואצ'טמן, וויליס סיבר אדמס וולטר שירולו - שבשנות ה -70 של המאה ה -19 ייסדו את הזרם של אסכולת נהר ההדסון והתחילו תנועת אמנות חדשה המאופיינת בחופש גדול יותר של יישום צבע בציור.

== הצלחה ==
בהתחלה התעלמו מעבודותיו שצייר בקובינגטון, עד שהן משכו תשומת לב רבה כשהוצגו במועדון האמנות בבוסטון בשנת 1875. התוצאה הייתה שתלמידים נהרו אליו בגרמניה ובאיטליה, שם ערך ביקורים ארוכים. בגיל 27 היה אמן מהולל. בשנת 1878 פתח דובנק בית ספר במינכן, ובכפר פוללינג בבוואריה. תלמידיו, המכונים "נערי דובנק", כללו את ג'ון טוואצ׳טמן, אוטו הנרי באכר, ג'ון וייט אלכסנדר ואחרים.

לאחר מות אשתו במארס 1888, הוא שב לאמריקה מאיטליה ועסק קצת בפיסול, ועיצב אנדרטה יפה לאשתו, הנמצאת בפירנצה.

למרות פעילות זו, מותה של אליזבת אשתו סימן האטה בתפוקתו. הוא היה אדם עשיר, ובחר לנהל חיים מעורפלים משהו. הוא גר בקובינגטון עד מותו בשנת 1919 ולימד באקדמיה לאמנות בסינסינטי, שם היו לו כמה תלמידים מפורסמים: וילבור ג. אדם, קורנליה קאסדי דייוויס, ג'ון כריסטין יוהנסן, ז'אן מקליין, ראסל רייט, צ'ארלס מילס, ואחרים.פרנק דובנק, עירוםבין הציורים המפורסמים ביותר שלו ניתן למצוא את ״אשה עם מניפה״ (1873) שחושף את סגנונו של דובנק עם פלטת הצבעים הכהה ועבודות המברשת החותכות בדומה לפרנס הלס.

בשנת 1905 הוא נבחר כחבר באקדמיה הלאומית לעיצוב והפך לחבר מלא בשנת 1906.

== חיים אישיים ==
ב־25 במרץ 1886 התחתן דובנק עם אחת מתלמידותיו שזכתה להערכה רבה אליזבת בוט ילידת בוסטון. השניים התארסו ב-1881. הם גרו בוילה קסטלאני בפירנצה (שם היא גדלה) במשך שנתיים. הם היו הורים של פרנק בוט דובנק. היא מתה בפריז מדלקת ריאות, ודובנק היה הרוס ממותה.

לאחר מותו בסינסינטי, אוהיו ב־3 בינואר 1919, נקבר דובנק בבית הקברות בקובינגטון.<ref></ref>

== קישורים חיצוניים ==

* 
* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1848
קטגוריה:אמריקאים שנפטרו ב-1919
ביסקווטר 100, 200

ביסקווטר 100, 200 (בספרדית : 200 ,Biscúter 100, קרוי גם : biscuter-zapatilla) הם דגמים של מכוניות מיקרו במספר תצורות מתוצרת יצרנית מכוניות המיקרו הספרדית Auto Nacional, SA אשר יוצרו בין השנים 1960–1953 בספרד.

==תצורות==
* 2 דלתות - קבריולה
* 2 דלתות - קופה
* 3 דלתות - סטיישן
* 3 דלתות - מסחרית

===דגמים===

* "Biscuter 100" - דגם קבריולה
* "Biscúter 200 R" - דגם קבריולה
* "Biscúter 200 F" - דגמים : קבריולה / קופה, יוצר משנת 1957
* "Biscúter 200 C" - דגם סטיישן
* "Biscúter 200 I" - דגם מסחרית

==ממאפייני דגמי "ביסקווטר"==
* המילה "Biscúter" נלקחה מהשפה האנגלית : "BiScooter", בתרגום ופרוש לעברית : קטנוע עם 4 גלגלים, (Bi) הכוונה כפול.
* דגמי הקבריולה היו מכוניות מינימליות, ללא דלתות או חלונות (חלון קדמי רוחבי בלבד) או הילוך אחורי. 
* 2 מושבים (דגמי קבריולה וקופה).
* מנוע קדמי.
* מנוע בנזין.
* גוף הרכב היה בנוי מאלומיניום (נעשה בהמשך שימוש בפלדה).
* הבלימה נעשתה על ידי מערכת תלת-נקודתית לא רגילה שכללה הילוכים וקווי כבלים לשני הגלגלים האחוריים.
* מערכת היגוי - משמאל.
* מערכת חשמל - 12 וולט.
* דגמים מתחרים: גוגומוביל, איזטה.

== תמונות ==
<gallery mode="packed" heights="100">
קובץ:Biscúter at Petersen.jpg | "ביסקווטר 100"
קובץ:Biscuter 100 Espardenya 1953.JPG | "ביסקווטר 100"
קובץ:Biscuter 100 Espardenya 1953 b.JPG | "ביסקווטר 100", שנת 1953
קובץ:Biscuter 100 Espardenya 1953 steering wheel.JPG | "ביסקווטר 100", שנת 1953 - מבט לתא הנהג
קובץ:Biscuter 200-A R Espardenya 1956 b.JPG | "ביסקווטר" דגם "200-A R", שנת 1956 
קובץ:Chococlásico 2015, Biscuter Voisin Autonacional.JPG | "ביסקווטר דגם "200 R" 
קובץ:Biscuter Coupé 200-F Sport Pegasin 1958 d.JPG | "ביסקווטר" דגם "Coupé 200-F Sport" שנת 1958
קובץ:Biscuter Coupé 200-F Sport Pegasin 1958 b.JPG | "ביסקווטר" דגם "Coupé 200-F Sport" שנת 1958
קובץ:Biscuter comercial 200 C.jpg | "ביסקווטר 200C" - סטיישן
קובץ:BiscuterComercial200CLado.jpg | "ביסקווטר 200C" - סטיישן
קובץ:Biscuter Furgoneta 200-I 1958 c.JPG | "ביסקווטר" דגם "200I" - מסחרית
קובץ:Biscuter Furgoneta 200-I 1958.JPG | "ביסקווטר" דגם "200I" - מסחרית
</gallery>

==ראו גם==
* מכונית מיקרו
* PTV 250, PTV 400
* גוגומוביל

== קישורים חיצוניים ==

* 

==הערות שוליים==

קטגוריה:מכוניות מיקרו
קטגוריה:מכוניות קבריולה
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1953
קטגוריה:מכוניות ספרדיות